**Határozat: 207-208**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2018. augusztus 30-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. augusztus 30-án** 10,10 órai kezdettel megtartott **nyílt** üléséről.

Czirákiné Pakulár Judit 10,12 órakor távozott az ülésteremből.

Jelen vannak: Novák Ferenc polgármester, Czirákiné Pakulár Judit alpolgármester (10,14 órakor jelent meg az ülésteremben), Benkőné Gulyás Edit, Horváth Vencel, Kötő Attila, Magyar Mária, Szirtes Balázs képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Horváth Vencel és Magyar Mária képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Karos-Park Kft. Felügyelőbizottság tagjai megbízatásának meghosszabbítása**Előadó: Czirákiné Pakulár Judit alpolgármester **ZÁRT**
2. **A GRÁNIT Gyógyfürdő Részvénytársaság Dolgozói Közhasznú Alapítvány alapító okiratának módosítása**

Előadó: Czirákiné Pakulár Judit alpolgármester

1. **Gránit Zrt. kérelme a Szaunavilág módosított megvalósítására ZÁRT**

Előadó: Czirákiné Pakulár Judit alpolgármester

1. **Javaslat az orvosi ügyeleti ellátással kapcsolatos döntés meghozatalára ZÁRT**Előadó: Czirákiné Pakulár Judit alpolgármester
2. **Zalakaros, Arany J. u. 8. szám alatti ingatlan villamos energia ellátása ZÁRT**Előadó: Czirákiné Pakulár Judit alpolgármester
3. **Termáltóval kapcsolatos döntés ZÁRT**Előadó: Czirákiné Pakulár Judit alpolgármester

Horváth Vencel: Javasolja, hogy a Termáltóval kapcsolatos döntést, tájékoztatást a képviselőtestület vegye napirendre, zárt ülés keretében.

Novák Ferenc: Javasolja felvételre a meghívóban nem szereplő 5. Zalakaros, Arany J. u. 8. szám alatti ingatlan villamos energia ellátása című napirend kerüljön felvételre és zárt ülésen kerüljön megtárgyalásra.

Szavazásra teszi fel a két napirendi kiegészítésre vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a napirendi kiegészítéseket elfogadta.

Novák Ferenc: Javasolja a meghívóban szereplő 1. és 3-6 számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Képviselőtestület 6 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 207/2018. (VIII.30.) számú határozata:**Zalakaros Város Önkormányzat Képviselőtestülete elrendeli a meghívóban szereplő 1. és 3-6 számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Czirákiné Pakulár Judit 10,14 órakor megjelent az ülésteremben.

**Napirend tárgyalása:**

1. **A GRÁNIT Gyógyfürdő Részvénytársaság Dolgozói Közhasznú Alapítvány   
    alapító okiratának módosítása** Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 145/2018. (VIII.30.) számú határozata és a Pénzügyi, Városüzemeltetési, Ügyrendi és Humánpolitikai Bizottság 164/2018. (VIII.30.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a „fordulat” kifejezés helyett a határozatban a „szövegrész” kifejezés szerepeljen.

Novák Ferenc: Szavazásra teszi fel a bizottsági javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 208/2018. (VIII.30.) számú határozata:**

1./ Zalakaros Város Önkormányzat Képviselőtestülete javasolja a GRÁNIT Gyógyfürdő Zrt. Közgyűlése számára a társaság Felügyelő Bizottságának 4/2018. (08.27.) számú határozata alapján, hogy a GRÁNIT Gyógyfürdő Részvénytársaság Dolgozói Közhasznú Alapítvány alapító okiratát az alábbiak szerint módosítsa:

* az alapító okirat VIII. fejezetének 1. pontja első mondatából törli a „7 (hét) tagú” szövegrészt, s helyébe lépteti a „*legalább 5 (azaz öt), de legfeljebb 7 (azaz hét) tagból álló”* szövegrészt,
* az alapító okirat VIII. fejezetének 2. pontját kiegészíti a *„legalább 5, legfeljebb 7”* szövegrésszel,
* az alapító okirat VIII. fejezetének 2.7 pontja kiegészítésre kerül a „*legalább 5, de legfeljebb 7*” szövegrésszel; valamint
* az alapító okirat IX. fejezetéből törli a lemondott kuratóriumi tagra, Kérges Zoltánra vonatkozó adatokat.

2./ Zalakaros Város Önkormányzat Képviselőtestülete felhatalmazza a polgármestert, hogy a Gránit Gyógyfürdő Zrt. Közgyűlésén az Önkormányzat érdekeit a határozatban foglaltak szerint képviselje.

Határidő: 2018. augusztus 30.

Felelős: Novák Ferenc polgármester

**Interpelláció:**

Horváth Vencel: Az új kerékpárútnál a telekhatáron ki lettek tűzve a fák, van olyan rész – északi részen -, ahol kijjebb kellene tenni.

Kötő Attila: Milyen fák vannak ott? A gyökérzet miatt kérdezi. A festés nem szép, el van szúrva.

Szirtes Balázs: Két kérdése van: az egyik a kerékpárútnál a villanyoszlopok áthelyezése, a másik a Csalogány utcai állapotok- kitisztítása az akácosnak.

Tóthné Őri Ibolya: Kandeláberek átépítésre kerülnek – 8 darab, csak egybe lehet majd áthelyezni.

Czirákiné Pakulár Judit: Fák átültetése-gyökér, lombkorona távolsága. Most 36 darab fa lett ültetve, de nem ezek maradnak. 70 darab fa lesz, most ilyen nincs az országban, ősszel meg lesz oldva.

Novák Ferenc: Mivel több napirend nem volt, megköszönte a részvételt, 10,25 órakor bezárta a nyílt ülést és bejelentette, hogy a képviselőtestület 10,26 órától zárt ülés keretében folytatja tovább munkáját.

Kmft.

Novák Ferenc Szabóné dr. Csányi Marianna

Polgármester Jegyző

Horváth Vencel Magyar Mária

Jkv. hitelesítő Jkv. hitelesítő